b'\n_START_ARTICLE_\nBranka Jurca\n_START_SECTION_\n\xc5\xbdivljenje\n_START_PARAGRAPH_\nPo prvi svetovni vojni se je dru\xc5\xbeina preselila v Maribor, kjer je obiskovala osnovno \xc5\xa1olo in u\xc4\x8ditelji\xc5\xa1\xc4\x8de. Kasneje je dobila slu\xc5\xbebo u\xc4\x8diteljice v Sv. Jakobu v Slovenskih Goricah._NEWLINE_Ob za\xc4\x8detku druge svetovne vojne se je preselila v Ljubljano, kjer se je \xc5\xbee leta 1941 pridru\xc5\xbeila Osvobodilni fronti, za kar je dobila Partizansko spomenico. Kasneje so jo aretirali in poslali v koncentracijsko tabori\xc5\xa1\xc4\x8de Gonars._NEWLINE_Po drugi svetovni vojni je nekaj \xc4\x8dasa \xc5\xa1e opravljala u\xc4\x8diteljski poklic, nato pa je postala urednica otro\xc5\xa1ke revije Ciciban  in kasneje revije Otrok in dru\xc5\xbeina. Po nekaj letih dela v uredni\xc5\xa1tvih se je posvetila predvsem otro\xc5\xa1ki in mladinski literaturi. Ustvarila je mnogo mladinskih povesti, samostojnih zgodb, romanov in zbirk kraj\xc5\xa1ih pripovedi._NEWLINE_Poro\xc4\x8dena je bila s pisateljem Ivanom Potr\xc4\x8dem.\n_START_SECTION_\nDelo\n_START_PARAGRAPH_\nVe\xc4\x8dina njenih del je polna do\xc5\xbeivetij otrok in mladostnikov. Ta do\xc5\xbeivetja so iz resni\xc4\x8dnosti, iz dogodkov, vtisov in do\xc5\xbeivetij, ki jih je pisateljica do\xc5\xbeivela v svojem otro\xc5\xa1tvu oz. mladosti ter v obdobju pou\xc4\x8devanja. Ker je pri pisanju znala prisluhniti sodobnem \xc5\xbeivljenju mladih generacij, si je med njimi pridobila mnogo simpatij. Branka Jurca je pisala realisti\xc4\x8dno pripovedno prozo iz svoje mladosti (Rodi\xc5\xa1 se samo enkrat)._NEWLINE_Njena dela lahko delimo na: kratke sodobne pravljice (Sne\xc5\xbeaki v vrtcu, Ko Nina spi), partizanske zgodbe (Moj o\xc4\x8de partizan, Kdaj so bili partizani veseli), knji\xc5\xbeevna besedila o \xc5\xbeivalih (Poredni zaj\xc4\x8dek, 1:0 za zajce), opisi \xc5\xa1olskih dogodiv\xc5\xa1\xc4\x8din (Uha\xc4\x8d in njegova dru\xc5\xa1\xc4\x8dina, Hi\xc5\xa1nikov dan) in kratka pripovedna proza (Ko zorijo jagode, Rodi\xc5\xa1 se samo enkrat).'